Diari Oficial de la Generalitat Valenciana


Sumari del DOGV 4311, del 09-08-2002 (2002/8762)

DECRET 121/2002, de 30 de juliol, del Govern Valencià, pel qual es prorroga el termini d'execució de les obres que s'han de realitzar en els immoble situats a Xàtiva, c/Taquígraf Martí, núm. 25, i c/Fuente Trencada, núm. 22 i 26, destinats a taller ocupacional per a malalts mentals.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4311

Data del DOGV
:   09-08-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/8762


Data del document
:   30-07-2002

Organisme emissor
:   Conselleria d'Economia, Hisenda i Ocupació

Tipus de document
:   Decret

Anàlisi jurídica

 Descriptors 

:   * Xàtiva
    * propietat immobiliària
    * cultura regional
    * transmissió de la propietat

DECRET 121/2002, de 30 de juliol, del Govern Valencià, pel qual es prorroga el termini d'execució de les obres que s'han de realitzar en els immoble situats a Xàtiva, c/Taquígraf Martí, núm. 25, i c/Fuente Trencada, núm. 22 i 26, destinats a taller ocupacional per a malalts mentals. [2002/8762]
  
Mitjançant el Decret 200/1998, de 15 de desembre, el Govern Valencià, acordà la cessió gratuïta a favor de l'Ajuntament de Xàtiva, per termini de deu anys, de l'ús dels immobles situats als carrers del Taquígraf Martí, núm. 25, i Fuente Trencada, núm. 22 i 26, amb la finalitat de rehabilitar-los i destinar-los a taller ocupacional per a malalts mentals.
  
L'article 1 del decret mencionat establia el termini d'un any perquè la corporació mencionada realitzara les obres de rehabilitació dels immobles. El dir termini es compta des de l'atorgament del corresponent document de cessió, el qual fou subscrit el dia 21 d'abril de 1999.
  
Consten en l'Inventari General de Béns i Drets de la Generalitat Valenciana amb els codis A02/46/145/0017, A02/46/145/0018 i A02/46/145/0019, respectivament, amb la qualificació de béns patrimonials de la Generalitat Valenciana.
  
Figuren inscrits a nom de la Generalitat Valenciana en el Registre de la Propietat de Xàtiva al tom 906, llibre 339, foli 67, finca 2.748; tom 906, llibre 339, foli 65, finca 2.750 i tom 906, llibre 339, foli 66, finca 2.751.
  
Referències cadastrals: finca 2.748, 4485329; finca 2.750, 4485311; finca 2.751, 4485312.
  
L'Ajuntament de Xàtiva, considerant que s'ha redactat el projecte d'execució d'obres i es procedirà a contractar-les, ha sol·licitat que es prorrogue el termini d'execució de les obres que s'han de realitzar en els immobles mencionats fins a finals de l'exercici del 2003.
  
En virtut del que disposa l'article 41 i següents de la Llei 3/1986, de 24 d'octubre, de Patrimoni de la Generalitat Valenciana, a proposta del conseller d'Economia, Hisenda i Ocupació i amb la deliberació prèvia del Govern Valencià en la reunió del dia 30 de juliol de 2002,
  
DECRETE
  
Article únic
  
S'acorda l'ampliació del termini d'execució de les obres fins al dia 31 de desembre de 2003.
  
DISPOSICIÓ FINAL
  
La Conselleria d'Economia, Hisenda i Ocupació durà a terme els tràmits necessaris per a fer efectiu el que disposa el present decret.
  
Valencia, 30 de juliol de 2002
  
El president de la Generalitat Valenciana,
  
JOSÉ LUIS OLIVAS MARTÍNEZ
  
El conseller d'Economia, Hisenda i Ocupació,